Preambulum

Az **SC HÍRÖS-ÉP Egyesület** vezetősége úgy döntött, hogy megalkotja saját Etikai Kódexét, amelynek elsődleges célja a közösség szereplőitől elvárandó viselkedési normák meghatározása. Közvetett célja a szurkolási szokások formálása, illetve az érintett közösségek értékteremtő együttműködésének létrehozása, fenntartása.

1. A dokumentum alkalmazási, és érvényességi területe

Az Etikai Kódex hatálya alá tartoznak az igazolt, és igazolás előtt álló sportolók, illetve szüleik, valamint a klub munkatársai. Területi hatálya kiterjed az Egyesület által használt sportlétesítményre, a kapcsolódó események (pl.: mérkőzések, tornák, évnyitók, évzárók) helyszíneire, és az együttműködő intézményekre, illetve partnerekre, ideértve a különböző helyszínek közötti közlekedési útvonalakat is. Az Etikai Kódex betartása, betartatása a játékosokra, a szülőkre, az edzőkre, és a vezetőkre egyaránt kötelező érvényű. Az Etikai Kódexben lefektetett rendelkezések megsértése fegyelmi felelősséget von maga után. Az Etikai Kódex közzétételtől számítva visszavonásig, ill. új verzió kiadásáig érvényes.

1. A vezetőkkel szemben támasztott elvárások

* Minden esetben köteles a vezetői tevékenység során az Egyesület hírnevéhez méltóan viselkedni
* Képviselje az Egyesület, a csapatok és a sportolók érdekeit
* A felállított szabályrendszereket következetesen tartsa, és tartassa be
* Legyen érzékeny és empatikus a munkavállalókkal és a sportolókkal szemben
* Teremtsen alkotó közösséget, együttműködve a szakemberekkel
* Önismerete reális, képes az önreflexióra, az önfejlesztésre

1. Az edzőkkel szemben támasztott elvárások

* Edző kötelezettségei:
  + Tanítványaival szemben
    - Edzéseit időben megkezdeni
    - Edzéseken maximális felkészültséggel megjelenni
    - Tanítványait bíztatva ösztönözni, fejlődésük érdekében hitelesen őszinte véleményt formálni
    - Gyakorlatokat érthetően elmagyarázni, ha kell, beszállni a gyakorlatba
    - A lehető legnagyobb tudást átadni számukra
    - A nevelési hozzájárulás díjait havonta beszedni
    - A gyermekek felkészüléséhez mérten, velük azonos erősségű torna kiválasztása
  + Tanítványainak szüleivel szemben
    - tájékoztatást adni gyermekük fejlődéséről /problémáiról/ jövőbeni lehetőségeiről
    - Tájékoztatást adni adott havi mérkőzések / tornák beosztásáról
    - A csapatot / utazó keretet 1 vagy 2 nappal a mérkőzés / torna előtt kihirdetni
    - Jelezni legalább 1 órával előre, ha az edzés elmarad
  + Egyesületével szemben
    - Az Egyesület normáinak betartása
    - Nevelési hozzájárulás díjával való pontos, precíz tájékoztatás, elszámolás
  + Edzőtársaival szemben
    - Tiszteletadás
    - Együttműködés
    - Összetartás a közös cél érdekében
    - Segítségnyújtás
    - Támogató jelleggel tanácsadás főként az idősebb edzők részéről a fiatalabbak felé, hiszen a tapasztalat átadása tanító, nevelő jellegű
    - Másik munkáját minősíteni személyes alapon tilos
  + Mérkőzéseken
    - Játékvezető munkáját a gyermekek előtt minősíteni / szidni tilos
    - Elkövetetett hibákért nem szid, hanem opciót kínálva bíztat
    - Mérkőzést követően őszinte, hiteles értékelést adni
    - Edzéseken gyakorolt elemek alkalmazásáért dicséret jár
  + Médiában
    - Az Egyesület, és a gyermekek munkáját pozitívan megítélni
    - Legyen a gyermekekre ösztönző / dicsérő hatással nyilatkozata
* Minden esetben köteles az edzői tevékenység során az Egyesület hírnevéhez méltóan viselkedni, az eddig megszerzett, kivívott jó hírnevet öregbíteni
* Végezze az edzői tevékenységét magas szintű szakértelemmel és gondoskodással, a labdarúgás vonatkozó hazai és nemzetközi szabályai szerint
* Köteles az általános normák szerint az elvárható módon viselkedni, kontrollálni feszült érzelmeit, indulatait, tiszteletreméltó módon beszélni, példát mutatva ezzel az utánpótlás labdarúgóknak mind edzésen, mind mérkőzésen
* Mindig legyen kooperatív, segítőkész, készséges, tisztességes, nyílt, őszinte és hiteles a sportolókkal és a szülőkkel szemben
* Próbáljon minden szituációban higgadtan, indulattól mentesen és mindenekelőtt bölcsen dönteni, amellyel követendő példát mutat a szülők, és játékosok számára

1. A szülőkkel szemben támasztott elvárások
   * Mérkőzéseken
     + A fair-play szellemében szurkolni
     + Kerülni az ellenfél becsmérlését
     + A pályán kívül tartózkodni
     + Bekiabálással csak biztatni szabad a gyermekeket, akár Egyesületünkben játszik, akár nem
   * Gyermekük edzőjével szemben:
     + Az edzésen a gyermekekre az edző felügyel, ekkor sem szakmai, sem gyermeknevelési tanácsot nem szabad adni, hiszen, ez a gyermek figyelmét elvonja, és az edző tekintélyét rombolja
     + Az esetleges észrevételek külön megbeszélés tárgyát képezzék
     + Az adott döntést köteles elfogadni, ha azzal nem ért egyet, kulturált hangnemben, külön megbeszélésen közölheti
     + Jelezni amennyiben edzésre, mérkőzésre időben nem érkeznek meg / nem tudnak megjelenni
     + Az átigazolási szándékot 30 nappal az átigazolási időszak kezdetét megelőzően jelezni
     + Időben döntést hozni, a döntést követően vállalni a felelősséget a következményekért
     + Nem szándékunk senkit akarata ellenére megfosztani az átigazolás lehetőségétől és ezzel a fejlődéstől, de szem előtt kell tartani a csapattársak érdekét
     + Amennyiben az átigazolás valós sérelem miatt történne meg, kérjük, időben jelezzék, hogy a problémát orvosolni tudjuk.
   * Egyesülettel szemben
     + Nevelési hozzájárulási díjat időben az Egyesület rendelkezésére bocsátani
     + Gondoskodjon arról, hogy gyermeke az edzésekre, valamint a tornákra, mérkőzésekre mindig pontosan érkezzen.
     + Nyilvánosan ne bíráljon edzőt.

* Az esetleges hiányzásokat – lehetőség szerint – előre jelezze az érintett vezetőedzőnek
* Segítse gyermekét a sport követelményeinek megfelelő életmód, valamint a szabálykövető magatartás, csapatszellem kialakításában
* Véleményét lehetőség szerint elsősorban az Egyesület vezetésével szóban a megfelelő időben, vagy írásos formában ossza meg
* Lelkesítse, bátorítsa gyermekét
* Más gyermekét lehúzó kritikával ne illesse. A kritika csak építő jellegű legyen.
* A szakmai stáb döntéseit teljes körűen fogadja el
* A szülői közösségben felmerülő problémákat ne a gyermekek előtt vitassák meg
* Személyes jellegű problémáit, a közösséget érintő kérdéseket a szülői értekezleteken vesse fel
* Kölcsönös tisztelet, együttműködés jellemezze kapcsolatait a szülői közösségen belül
* A hazai és külföldi tornák, mérkőzések alatt mindig Magyarország és az Egyesület érdekeit szem előtt tartva szurkoljon korosztályos csapatainknak
* Mérkőzések, valamint tornák alkalmával sportszerűen bíztassa a csapatot. A játékvezetőket és az ellenfél szurkolóit sportszerűtlen és trágár bekiabálásokkal ne illesse
* Mutasson példát a sportlétesítmények házirendjének betartása terén
* Átigazolási tárgyalást csak a vezetőség tudomásával és engedélyével kezdeményezzen

1. A sportolókkal szemben támasztott elvárások

* Játékos kötelezettsége:
  + Társaival szemben
    - egymás biztatása
    - egymás segítése a pályán és azon kívül
    - felkészültségéhez, állapotához képest a legjobb formáját hozni, teljesítménye maximumával játszani
    - Tilos a társ szidalmazása, emberi méltóságban megalázása
    - Örüljön a sikernek és emelt fővel viselje a vereséget, mint egy tapasztalat, tudás szerzéseképpen
    - Klubtársi szellemben és harmonikusan működjön együtt klubtársaival
  + Ellenfeleivel szemben
    - Tisztelje, és becsülje Őket
    - Tilos az ellenfélnek szándékos sérülés okozása pályán, és pályán kívül
    - Kötelező az ellenfélnek a játék végén gratulálni
    - Tilos mérkőzésen a játékvezetőt szidni
    - Tilos az ellenfél szidalmazása
    - A Fair-play maximális betartása
    - Kerülje az obszcén megnyilvánulásokat
    - A mérkőzéseken a szembenálló felet ellenfélként, ne pedig ellenségként kezelje.
  + Egyesületével szemben
    - Edzéseken /mérkőzéseken/ a pályán kívül az Egyesülethez méltó magatartást tanúsítani
    - Képességeit, tudását a lehetőségeihez mérten fejleszteni
    - Tilos az Egyesület negatív színben való feltűntetése
    - Edzéseken / mérkőzéseken időben, felkészülten megjelenni
* Magatartásával és sportbéli előmenetelével mutasson példát a pályán, és azon kívül is
* Adja meg a tiszteletet az SC HÍRÖS-ÉP Egyesület vezetőinek, szakembereinek és a szülői közösség tagjainak
* Tisztelettudóan szólítsa meg a szülőket és az edzőket
* Rendeltetésszerű használat mellett óvja az Egyesületünk tulajdonjavait, eszköz-, és felszerelésállományát, és a sportlétesítmények állagát
* A talált tárgyakat szolgáltassa vissza tulajdonosának, vagy adja át azokat a korosztályos vezetőedzőnek
* Felszerelése mindig hiánytalanul, tisztán, jó állapotban álljon rendelkezésére
* Tartsa tisztán a felszerelését, az észlelt hiányosságokat, esetleges károkat jelentse a korosztályos vezetőedzőnek
* Minden esetben igyekezzen megőrizni önuralmát a pályán, és azon kívül is.
* Akár otthon, akár többnapos rendezvény alkalmával mindig tartsa szem előtt a sportolóhoz méltó életmódot mind az étkezés (Szénsavas italok, chipsek fogyasztása kerülendő), mind a pihenés szempontjából
* Buszos utazás ideje alatt betartani a higiéniai szabályokat, pl. szemét összeszedése, busz kitakarítása
* Buszos utazás során a mobiltelefon használata kerülendő (csak szükséges esetben)
* Minden öltöző- és pálya használatát követően a szemét összegyűjtése a kispadról, pályáról és annak környezetéből, illetve az öltözőt makulátlanul tisztán hagyni magunk után
* A klub által kiváltott játékengedéllyel, és a játékos jelen házirend feltételeinek elfogadásával kifejezetten hozzájárul ahhoz, hogy személyes adatai, illetve a rá vonatkozó, Őt ábrázoló kép-, videó-, és hangfelvételek a sportolói jogviszonya ellátásával összefüggésben a Klub adatbázisába felvételre kerüljenek. Felhatalmazza a Klubot, hogy ezen adatokat, és felvételeket a kommunikációs felületein, szabadon felhasználja

1. **Egyesület kötelezettségei:**
   * Játékosaival szemben
     + Biztosítani minden játékos számára a balesetmentes játék lehetőségét
     + Biztosítani minden játékos számára az adott korosztálynak megfelelő mennyiségű és minőségű edzéslehetőséget
     + Biztosítani a fejlődést elősegítő ligában a játéklehetőséget
     + A felkészült, és rátermett edzők biztosítása
   * Edzőivel szemben
     + Biztosítani a konstruktív, fejlődést segítő környezetet
     + Honorálni az elvégzett munkájukat
   * Médiában
     + A megvalósult pozitívumokat kiemelni, mégis reális képet festeni.
   * Szülőkkel szemben
     + Minden felmerült konfliktus, és sérelem kezelése
     + Azonnali tájékoztatást adni a körülmények változása esetén
2. Fegyelmi intézkedések formái és alkalmazásának elvei

* Jelen dokumentumban meghatározott elvek megsértése szóbeli figyelmeztetést von maga után
* Sportolók ismételt etikai vétségét követően a szülők kiértesítésére kerül sor
* Sorozatos fegyelmezetlenség esetén elbeszélgetést kezdeményezünk a szülőkkel
* Szükség esetén fegyelmi eljárás lefolytatására kerül sor